ΓΡΑΠΤΗ ΕΡΩΤΗΣΗ E-1784/99

υποβολή: Mark Watts (PSE) προς την Επιτροπή

(11 Οκτωβρίου 1999)

Θέμα: Ασφάλεια της πολιτικής αεροπορίας

Ο κίνδυνος θανάτου για τον επιβάτη αεροσκάφους πολιτικής αεροπορίας στην ΕΕ είναιψηλότερος του αντιστοίχου κινδύνου για τον επιβάτη ενός αυτοκινήτου, όταν αυτός αποτιμάται σε χρόνο ταξιδίου. Εχει εκτιμηθεί ότι το 40 % όλων των θανατηφόρων αεροπορικών ατυχημάτων θα μπορούσε να έχει αποφευχθεί και ότι πάνω από το 80 % των ατυχημάτων αυτών συμβαίνει κατά την φάση της προσγείωσης ή της απογείωσης.

Πρόκειται η Επιτροπή να εξασφαλίσει ότι η ΕΕ θα λάβει τα απαιτούμενα μέτρα για να μειωθούν αυτοί οι κίνδυνοι, καταθέτοντας προτάσεις, το συντομότερο δυνατόν, σχετικά με:

- μία ενιαία Ευρωπαϊκή Αρχή Ασφάλειας

- ένα κοινό καθεστώς περιορισμών του χρόνου πτήσης, που να αντιπροσωπεύει επιστημονική έρευνα όσον αφορά το θέμα της κόπωσης και να αντανακλά την καλύτερη πρακτική

- ένα εμπιστευτικό καθεστώς αναφοράς συμβάντων που προκλήθηκαν από ανθρώπινο λάθος

- μία στρατηγική της ΕΕ για τη βελτίωση της δυνατότητας επιβίωσης;

Απάντηση της κας de Palacio εξ ονόματος της Επιτροπής

(11 Νοεμβρίου 1999)

Η Επιτροπή θα λάβειπόψη, τόσο τα στατιστικά στοιχεία που ανέφερε το Αξιότιμο Μέλος, όσο και τα συμπεράσματά του σχετικά με τους κινδύνους που συνδέονται με τις δραστηριότητες στο χώρο της πολιτικής αεροπορίας.

Παρά το γεγονός ότι πολλοί θεωρούν ότι οι αεροπορικές μεταφορές αποτελούν ένα εκ των ασφαλέστερων μέσων μεταφοράς, η Επιτροπή αναγνωρίζει ότι ο εγγενής κίνδυνος με το εν λόγω μέσο μεταφοράς, απαιτεί ιδιαίτερη παρακολούθηση και προσοχή, γεγονός που δικαιολογεί, κυρίως, τη λήψη πολλών πρωτοβουλιών εκ μέρους της Επιτροπής, στον εν λόγω τομέα, μεταξύ των οποίων και εκείνες στις οποίες αναφέρεται το Αξιότιμο Μέλος.

Όσον αφορά τη σύσταση ενιαίας ευρωπαϊκής αρχής για την εναέρια ασφάλεια, η Επιτροπή επεξεργάζεται σχέδιο σύμβασης βάσει των οδηγιών διαπραγμάτευσης και των διαδικασιών που ενέκρινε το Συμβούλιο στις 16 Ιουλίου 1998. Το εν λόγω έγγραφο τελείπό συζήτηση με τους εμπειρογνώμονες των κρατών μελών. Η Επιτροπή προτίθεται να αρχίσει διαπραγματεύσεις με τα άλλα ενδιαφερόμενα ευρωπαϊκά κράτη, αμέσως μετά την ολοκλήρωση της πρώτης φάσης της επεξεργασίας.

Όσον αφορά το χρόνο εργασίας και την περίοδο ανάπαυσης των ιπτάμενων, η Επιτροπή επιχείρησε να βρει, τα τρία τελευταία χρόνια, σε συνεργασία με τα κύρια ενδιαφερόμενα μέρη, συναινετική λύση. Δεδομένου ότι η προσπάθεια αυτή απέτυχε, η Επιτροπή θα εξετάσει τώρα, βάσει των εργασιών που έχουν εκπονηθεί έως τις μέρες μας, τη σκοπιμότηταποβολής προτάσεως με δική της πρωτοβουλία.

Όσον αφορά τα καθεστώτα αναφοράς εναέριων συμβάντων, η Επιτροπή ασχολείται, τα πέντε τελευταία χρόνια, με τη διαμόρφωση εργαλείων και διαδικασιών για τη συλλογή και ανταλλαγή πληροφοριών στον εν λόγω

τομέα, βάσει των οποίων η Επιτροπή θα εξετάσει τη σκοπιμότηταποβολής προτάσεως νομοθετικών μέτρων, λαμβάνονταςπ' όψη, κυρίως, τα κεφάλαια και το ανθρώπινο δυναμικό που διαθέτει, έτσι ώστε να εξασφαλίσει την εφαρμογή και παρακολούθησή τους.

Όσον αφορά την επιβίωση των θυμάτων αεροπορικών ατυχημάτων (δυνατότητα επιβίωσης), η Επιτροπή έχει ήδη εκπονήσει πολλές εργασίες στο πλαίσιο των προγραμμάτων έρευνας και ανάπτυξης, και προτίθεται να συνεχίσει τις προσπάθειές της, έτσι ώστε να συμβάλλει στην εξέλιξη των απαιτήσεων σχεδιασμού και πιστοποίησης των αεροσκαφών, καθώς και των διαδικασιών εκμετάλλευσής τους.